|  |  |  |  |  |  |  |
| --- | --- | --- | --- | --- | --- | --- |
| TAVOITE | ARVIOINNIN KOHDE | OSAAMISEN KUVAUS ARVOSANALLE 5 | OSAAMISEN KUVAUS ARVOSANALLE 7 | HYVÄN OSAAMISEN KUVAUS (8) | OSAAMISEN KUVAUS ARVOSANALLE 9 | ESIMERKKISISÄLTÖJÄ |
| T1 ohjata oppilasta perehtymään opiskeltavan uskonnon pyhiin kirjoihin ja kertomuksiin sekä keskeisiin oppeihin | Uskontoa koskevan tiedon hallitseminen, uskonnon monilukutaito | Oppilas osaa nimetä opiskeltavan uskonnon pyhän kirjan tai keskeisen lähteen ja tunnistaa jonkin käsitellyistä kertomuksista tai opeista. | Oppilas osaa kertoa opiskeltavasta uskonnosta jonkin sen keskeisen opin ja kertomuksen. Oppilas osaa kertoa ohjatusti jotain kertomuksen merkityksistä tai tavoista tulkita sitä. | Oppilas osaa kertoa opiskeltavan uskonnon pyhistä kirjoista sekä kuvailla kertomusten merkityksiä tai tapoja tulkita niitä. | Oppilas osaa pohtia kertomusten sisältöjä ja tulkintaa. Oppilas osaa kuvailla keskeisimpien oppien merkityksiä opiskeltavan uskonnon kannalta. | kristillinen jumalakäsitys, sakramentit, uskontunnustus, Raamattu kirjana |
| T4 ohjata oppilas etsimään, arvioimaan ja käyttämään uskontoa koskevaa tietoa erilaisista lähteistä | Oppimaan oppimisen taidot uskonnon opiskelussa | Oppilas osaa ohjatusti etsiä uskontoa koskevaa tietoa annetuista lähteistä. | Oppilas osaa etsiä uskontoa koskevaa tietoa useasta lähteestä. | Oppilas osaa käyttää hakemaansa tietoa ja tunnistaa, että tietolähteiden luotettavuudessa on eroja. | Oppilas osaa etsiä ja vertailla uskontoa koskevaa tietoa eri lähteistä sekä tehdä havaintoja lähteiden luotettavuudesta. |  |
| T5 opastaa oppilasta perehtymään Suomen ja Euroopan uskonnollisiin ja katsomuksellisiin juuriin ja nykytilaan | Uskontoa ja kulttuuria koskeva tieto | Oppilas tunnistaa annetuista esimerkeistä Suomen ja Euroopan uskonnollisiin ja katsomuksellisiin juuriin tai nykytilaan liittyviä piirteitä. | Oppilas osaa kertoa esimerkkejä Suomen ja Euroopan uskonnollisista ja katsomuksellisista juurista tai nykytilasta. | Oppilas tunnistaa uskontojen ja katsomusten vaikutuksia kulttuurissa ja yhteiskunnissa Suomessa ja Euroopassa. | Oppilas osaa kertoa esimerkkejä uskontojen ja katsomusten vaikutuksesta kulttuuriin ja yhteiskuntiin Suomessa ja Euroopassa. | uskonpuhdistus Euroopassa ja Suomessa, luterilaisen kirkon synty, kirkkohistoria uskonpuhdistuksesta nykypäivään, tutustutaan herätysliikkeisiin ja muihin kristillisiin seurakuntiin, ekumenia ja uskontodialogi, uskonnollinen ja katsomuksellinen nykytila ja uskonnottomuus  uskonnot mediassa ja populaarikulttuurissa  uskonnonvapauslaki |
| T10 ohjata oppilasta arvioimaan tekemiään valintoja ja pohtimaan toiminnan taustalla vaikuttavia arvoja eettisten periaatteiden ja kestävän tulevaisuuden näkökulmasta | Eettinen pohdinta | Oppilas tunnistaa annetuista esimerkeistä joitain toiminnan taustalla vaikuttavia arvoja tai eettisiä valintatilanteita. | Oppilas tunnistaa eettisiä periaatteita. Oppilas osaa kertoa esimerkkejä eettisistä valintatilanteista ja antaa niihin ratkaisuvaihtoehtoja. | Oppilas osaa kertoa opiskeltavan uskonnon ja uskontojen yhteisistä eettisistä periaatteista ja antaa esimerkkejä niiden soveltamisesta. Oppilas osaa kertoa arjen esimerkkejä kestävän tulevaisuuden rakentamisesta. | Oppilas osaa pohtia omia valintojaan ja eettisiä valintatilanteita arvojen, erilaisten eettisten periaatteiden ja kestävän tulevaisuuden näkökulmista. | tekojen seuraukset  vastuu toisista ihmistä, ympäristöstä ja luonnosta  erilaisuuden hyväksyminen ja suvaitsevaisuus  tunnetaidot ja arkipäivän etiikka |
| T11 luoda oppilaalle mahdollisuuksia keskustella eettisistä kysymyksistä, ilmaista rakentavasti ajatuksiaan ja tunteitaan sekä harjoitella perustelemaan omia näkemyksiään | Ajattelun ja vuorovaikutuksen taidot | Oppilas osaa kuunnella muita ja ilmaista jollain tavoin ajatuksiaan. | Oppilas ottaa osaa yhteiseen keskusteluun ja ilmaisee itseään rakentavasti. | Oppilas huomioi muut keskusteluun osallistujat ja osaa perustella omia näkemyksiään. | Oppilas osaa keskustella vastavuoroisesti sekä pohtia ja rakentaa omia näkemyksiään vuorovaikutuksessa muiden kanssa. |  |
| T12 auttaa ja tukea oppilasta muodostamaan ja vahvistamaan myönteistä maailmankatsomusta, itsetuntoa ja luottamusta elämään | | | | Ei vaikuta arvosanan muodostumiseen. Oppilaita ohjataan pohtimaan kokemuksiaan osana itsearviointia. | | |